มุมล่างซ้ายของนิ้วโป้งเท้าซ้ายมีก้อนแข็งเหมือนเลือดไม่เดิน บางครั้งกดแล้วเจ็บ ไม่ทราบว่าเป็นจากอะไร ต้องรักษาอย่างไร หรือควรพบแพทย์ไม๊คะก่อนหน้านี้เคยรู้สึกชาที่ปลายนิ้วโป้งเท้าซ้ายมาเป็นเดือนก่อนจะมีอาการข้างต้นประมาณ 2 สัปดาห์ค่ะ
สวัสดีค่ะ อาการก้อนแข็งเหมือนเลือดไม่เดิน กดเจ็บตรงนิ้วโป้งเท้าซ้ายดังกล่าวมานั้น อาจจะเป็นก้อนเลือดที่คั่งตามหลังการเกิดอุบัติเหตุที่มีการกดทับ ก้อนจากการติดเชื้อรา แต่มักมาด้วยขุยหรือคันมากกว่า หรือเป็นการติดเชื้อแบคทีเรีย ที่มักมีอาการปวด บวม แดง ร้อนชัดเจน หรือเป็นก้อนเนื้องอกของชั้นไขมัน เนื้องอกใต้ชั้นกล้ามเนื้อ เป็นต้นส่วนอาการชาที่เกิดนำมาก่อนหน้านี้นั้น อาจจะเกี่ยวหรือไม่เกี่ยวกับก้อนที่ว่านี้ก็ได้ แต่หากมีก้อนที่ขนาดค่อนข้างใหญ่ อาจจะไปกดทับเส้นประสาทบริเวณใกล้เคียงส่งผลให้เกิดอาการชาได้เช่นกันควรไปพบแพทย์หากอาการเป็นมากขึ้นเรื่อยๆ ปวดจนส่งผลต่อการใช้ชีวิต หรือก้อนโตเร็ว กดเจ็บ มีเลือดหรือหนองคั่งในก้อน